Na osnovu člana 115. Statuta Univerziteta u Sarajevu, a u vezi sa članom 70. i članom 32. Zakona o javnim nabavkama BiH ("Službeni glasnik BiH" broj 39/14 i 59/22), na osnovu Zapisnika o pregledu i ocjeni ponuda broj 03-4-681-3/24 od 30.04.2024. godine, u postupku Javne nabavke **USLUGA ODRŽAVANJA SISTEMA ZA VATRODOJAVU** objavljenog na Portalu javnih nabavki pod brojem 29329-1-2-23-3-29/24, objavljenog 18.03.2024. godine, Odluke o dodjeli ugovora najpovoljnijem ponuđaču za javnu nabavku usluge broj 01-3- 813-1/24 od 30.04.2024. godine, zaključuje se:

**OKVIRNI SPORAZUM**

**Između:**

**Univerzitet u Sarajevu – Fakultet političkih nauka**

**Sjedište: Skenderija 72 , 71 000 Sarajevo**

**koju zastupa dekan prof. dr. Sead Turčalo**

**Identifikacijski broj: 4200494560139**

**(u daljem tekstu: Ugovorni organ)**

**i**

**SUPERNOVA d.o.o (naziv Izvršilac usluge)**

**Sjedište: Dolina bb, 72220 Zavidovići**

**koju zastupa direktor Kemal Fejzić**

**Identifikacijski broj: 4218627970005**

**Transakcijski račun: 1346101007713226**

**(u daljem tekstu: Izvršilac usluge)**

PREDMET OKVIRNOG SPORAZUMA

Član 1.

Predmet Okvirnog sporazuma je nabavka Usluga održavanja sistema za vatrodojavu prema ponudi broj: IP-2606/24 od 04.04.2024. godine, a na osnovu Odluke o izboru najpovoljnijeg ponuđača broj: 01-3- 813-1/24 od 30.04.2024. godine.

Ponuda sa specifikacijom usluga i dokumentacija dostavljena po predmetnoj nabavci sastavni su dio ovog sporazuma, dostavljena po otvorenom postupku javne nabavke, broj JN-01-3-518-1/24

Član 2.

Okvirni sporazum (u daljem tekstu: sporazum) se zaključuje na period od 3 (tri) godine i traje do isteka sporazuma odnosno do utrošene maksimalne finansijske vrijednosti:

do 122,00 KM bez uračunatog PDV-a, odnosno162,74 KM sa uračunatim PDV-om na trogodišnjem nivou.

Finansijska sredstva za predmetnu nabavku obezbijeđena su planom nabavki broj 02-2-3/24 od 30.01.2024. godine; Nabavka je predviđena Planom javnih nabavki Univerziteta u Sarajevu –usluge – provodi Fakultet političkih nauka, broj 22.

USLOVI I NAČIN PLAĆANJA

Član 3.

Plaćanje će se izvršiti u roku 60 (šezdeset) dana od dana zaprimanja računa za stvarno isporučenu uslugu. Plaćanje se obavlja na žiro račun Izvršioca usluge. Ugovorni organ ne prihvata avansno plaćanje i traženje sredstava osiguranja plaćanja. Ukupna plaćanja bez PDV-a na temelju sklopljenog okvirnog sporazuma ne smiju prelaziti vrijednost okvirnog sporazuma.

Obaveza Ugovornog organa da isplati cijenu podrazumijeva poduzimanje mjera i udovoljavanje formalnostima predviđenim Okvirnim sporazumom ili odgovarajućim zakonima i propisima da bi se omogućilo plaćanje.

Izvršilac usluge je dužan izdati / sačiniti fakturu u skladu s odredbama pozitivnih propisa iz oblasti poreza, u suprotnom ista neće biti plaćena i bit će vraćena Izvršiocu usluge na usklađivanje.

Uslovi plaćanja i drugi uslovi koje Izvršilac usluge jednostrano unese u fakturu ne obavezuju Ugovornog organa ni onda kada je fakturu primio, a nije joj prigovorio.

ROK ISPORUKE

Član 4.

Rok isporuke ukupno ugovorene i specificirane količine usluge, kao i pripadajućih usluga iz člana 1. ovog okvirnog sporazuma je 45 dana dana od momenta zaprimanja narudžbenice/ugovora. Pod isporukom se podrazumijevaju sve potrebne radnje koje je Izvršilac usluge dužan obaviti, prema okvirnom sporazumu i prirodi posla, da bi Ugovorni organ mogao primiti isporuku. Mjesto izvršenja obaveza Izvršiica usluge (isporuke usluge) je Univerzitet u Sarajevu Fakultet političkih nauka, Skenderija 72, 71000 Sarajevo.

Ugovorni organ se obavezuje isplatiti cijenu i preuzeti isporuku ugovorene usluge onako kako je predviđeno ovim okvirnim sporazumom. Obaveza preuzimanja isporuke općenito se sastoji u obavljanju svih radnji koje se razumno od njega očekuju da bi omogućio Izvršiocu usluge da izvrši uslugu.

Do isporuke / predaje usluge Ugovornom organu(do dana obostranog potpisivanja zapisnika o kvantitativnom prijemu usluge bez primjedbi) rizik slučajne propasti ili oštećenja usluge snosi Izvršilac usluge, a s isporukom / predajom usluge rizik prelazi na Ugovornog organa. Rizik ne prelazi na Ugovornog organa ako je isti zbog nekog nedostatka isporučene / predane usluge raskinuo okvirni sporazum ili tražio zamjenu usluge.

Izvršilac usluge je dužan da o svom trošku ugovorenu uslugu osigura od uobičajenih rizika. Izvršilac usluge vrši osiguranje do momenta prelaska rizika u skladu sa ovim, a Ugovorni organ od tog momenta.

SKLAPANJE UGOVORA NA OSNOVU OKVIRNOG SPORAZUMA

Član 5.

Kada se utvrdi potreba za nabavkom, sačinjava se specifikacija i spisak usluga sa potrebnim količinama na osnovu koje se izrađuje Ugovor po okvirnom sporazumu za konkretnu nabavku.

Izvršilac usluge može odbiti ugovor samo u slučaju da isti nije u skladu sa tenderskom dokumentacijom za nabavku, odabranom ponudom i ovim Okvirnim sporazumom. U slučaju povrede ugovornih obaveza nastalih potpisivanjem ugovora na osnovu Okvirnog sporazuma, ugovorne strane mogu raskinuti ugovorni odnos pisanim putem ili na drugi dokaziv način.

ODGOVORNOST ZA MATERIJALNE I PRAVNE NEDOSTATKE

Član 6.

Izvršilac usluge odgovara za materijalne nedostatke stvari koje je ona imala u času prelaza rizika na Ugovornog organa, bez obzira na to da li mu je to bilo poznato. Izvršilac usluge odgovara i za one materijalne nedostatke koji se pojave nakon prelaza rizika na Ugovornog organa ako su posljedica uzroka koji je postojao prije toga. Neznatan materijalni nedostatak ne uzima se u obzir. Šta se podrazumijeva pod neznatnim materijalnim nedostatkom zajednički / komisijski utvrđuju Ugovorni organ i Izvršilac usluge. U obavijesti o nedostatku stvari Ugovorni organ je dužan potanje opisati nedostatak i pozvati Izvršioca usluge da pregleda predmet usluge. Ako obavijest o nedostatku koju je Ugovorni organ blagovremeno poslao Izvršiocu usluge preporučenim pismom, telefaksom ili na neki drugi pouzdan način, zakasni ili uopšte ne stigne do Izvršioca usluge smatra se da je Ugovorni organ izvršio svoju obavezu da obavijesti Izvršioca usluge. Nedostatak postoji ako ugovorena / isporučena usluga nema svojstva i odlike koje su izričito određene ovim ugovorom. Izvršilac usluge odgovara i za nedostatke koje je Ugovorni organ mogao lako opaziti ako je izjavio da usluga nema nikakve nedostatke ili da ima određena svojstva ili odlike.

Izvršilac usluge odgovara ako na isporučenoj usluzi postoji neko pravo trećeg koje isključuje, umanjuje ili ograničava pravo Ugovornog organa, a o čijem postojanju Ugovorni organ nije bio obaviješten, niti je pristao da primi uslugu opterećenu tim pravom. Ukoliko se pokaže da treća osoba polaže neko pravo na ugovorenu uslugu, dužan je obavijestiti o tome (obavještenje se vrši na način iz prethodnog stava ovog člana - preporučeno pismo ili telefaks ili neki drugi pouzdan način), izuzev kad je to već poznato.

ZATEZNA KAMATA

Član 7.

Na zakašnjela plaćanja Izvršilac usluge će zaračunavati Ugovornom organu zatezne kamate prema primjenjivom / pozitivnom propisu.

VIŠA SILA

Član 8.

Ako slučaj više sile, potpuno ili djelimično spriječi izvršenje obaveza po ovom okvirnom sporazumu, ugovorna strana zahvaćena slučajem više sile je obavezna da o nastanku slučaja više sile, o vrsti i o eventualnom trajanju više sile pismeno obavijesti drugu ugovornu stranu u roku od 7 dana od nastanka slučaja više sile. Ako se blagovremeno ne javi nastupanje slučaja više sile, ugovorna strana koja je pogođena tom okolnošću ne može da se poziva na nju, izuzev ako sama ta okolnost ne sprečava slanje takvog obavještenja. Pod višom silom, u smislu prethodnog stava, smatraju se spoljni i vanredni događaji koji nisu postojali u vrijeme potpisivanja ovog okvirnog sporazuma, koji su nastali mimo volje ugovornih strana, čije nastupanje i djejstvo ugovorne strane nisu mogle spriječiti mjerama i sredstvima koja se mogu u konkretnoj situaciji opravdano tražiti i očekivati od strane koja je pogođena višom silom. Kao slučajevi više sile smatraju se sljedeći događaji: rat i ratna djejstva, pobuna, mobilizacija, štrajk u preduzećima ugovornih strana, epidemija, požar, eksplozije, saobraćajne i prirodne katastrofe, akti organa vlasti od uticaja na izvršenje obaveza i svi drugi događaji koje nadležni organ priznaje i proglasi kao slučajeve više sile.

Za vrijeme trajanja više sile obaveze ugovornih strana po ovom okvirnom sporazuma miruju, , sa tim da se rok za izvršenje obaveza ugovornih strana produžava za period koji odgovara trajanju slučaja više sile i razumni rok za otklanjanje posljedica više sile. Ukoliko slučaj više sile bude trajao duže od 10 dana, ugovorne strane će se sporazumijeti o daljnoj sudbini Okvirnog sporazuma.

Ukoliko se ugovorne strane ne sporazumiju o sudbini okvirnog sporazuma, ugovorna strana kod koje nije nastupila viša sila ima pravo na raskid okvirnog sporazuma pošto o tome pismeno obavijesti drugu ugovornu stranu.

STUPANJE OKVIRNOG SPORAZUMA NA SNAGU

Član 9.

Ovaj Okvirni sporazum stupa na snagu danom obostranog potpisivanja od strane ovlaštenih lica ugovornih strana, a zaključuje se na period do 3 (tri) godine. Svi rokovi u vezi s ovim Okvirnim sporazumom računaju se od dana stupanja Okvirnog sporazuma na snagu.

PRIMJENA ZAKONA O OBLIGACIONIM ODNOSIMA

Član 10.

Ugovorne strane su saglasne sa primjenom odredbi Zakona o obligacionim odnosima i to u pogledu prava, obaveza i odnosa koji nisu regulisani odredbama ovog Okvirnog sporazuma, a koji nastanu u vezi i povodom izvršenja ovog okvirnog sporazuma.

RJEŠAVANJE SPOROVA

Član 11.

Sve eventualne sporove i nesporazume koji bi mogli nastati iz ovog Okvirnog sporazuma ili povodom ovog Okvirnog sporazuma, ugovorne strane će nastojati riješiti usaglašavanjem, posredovanjem ili na drugi miran način u duhu uzajamnog povjerenja i dobrih poslovnih običaja.

Ukoliko ugovorne strane ne postignu mirno rješenje eventualnog spora u smislu stava 1. ovog člana, ugovara se nadležnost suda u Sarajevu, Bosna i Hercegovina, uz primjenu pozitivnog prava Bosne i Hercegovine.

OSTALE ODREDBE

Član 12.

Izvršilac usluge nema pravo zapošljavati, u svrhu izvršenja ovog Okvirnog sporazuma, fizička ili pravna lica koja su učestvovala u pripremi tenderske dokumentacije ili su bila u svojstvu člana ili stručnog lica koje je angažirala Komisija za nabavke, najmanje šest mjeseci po zaključenju Okvirnog sporazuma, odnosno od početka realizacije Okvirnog sporazuma.

Član 13.

Izmjene i dopune ovog okvirnog sporazuma mogu se vršiti samo pismenim putem. Bit će punovažne i obavezivat će ugovorne strane samo one izmjene i dopune koje su sačinili sporazumno u pismenoj formi.

Član 14.

Okvirni sporazum će biti izmijenjen ukoliko su kumulativno ispunjeni uslovi iz člana 75. stavovi od (5) do (12) Zakona o javnim nabavkama („Službeni glasnik BiH“, broj 39/14, 59/22).

Član 15.

Ovaj Okvirni sporazum je sačinjen u 4 (četiri) istovjetna primjerka, od kojih Ugovorni organ zadržava 3 (tri) primjera, a Izvršilac usluge 1 (jedan) primjerak.

IZVRŠILAC USLUGE UGOVORNI ORGAN

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Kemal Fejzić, direktor Supernova d.o.o Prof.dr. Sead Turčalo- dekan

Broj:\_\_\_\_\_\_\_\_\_\_\_\_\_\_\_\_\_\_\_\_\_/24 Broj:

\_\_\_\_\_\_\_\_\_\_\_\_ ,\_\_\_\_.\_\_\_.2024. godine Sarajevo,